## Rješenje Agencije za zaštitu tržišnog natjecanja, klasa: UP/I-030-02/2000-01/146, urbroj: 580-02-2001-11-5, od 16. svibnja 2001.

### NN 95/2002 (13.8.2002.), Rješenje Agencije za zaštitu tržišnog natjecanja, klasa: UP/I-030-02/2000-01/146, urbroj: 580-02-2001-11-5, od 16. svibnja 2001.

# AGENCIJA ZA ZAŠTITU TRŽIŠNOG NATJECANJA

1607

Na temelju članka 24., članka
27. stavka 1. i članka 29. stavka 1. Zakona o zaštiti tržišnog natjecanja
(»Narodne novine«, broj 48/95, 52/97 i 89/98), po prijavi namjere provedbe koncentracije
poduzetnikâ, koju je podnio poduzetnik Aktiebolaget Volvo, sa sjedištem u
Göteborgu, Švedska, zastupan po Odvjetničkom društvu Korper & Haramija iz
Zagreba, Prilaz Gjure Deželića 16, ravnatelj Agencije za zaštitu tržišnog
natjecanja donosi sljedeće

## RJEŠENJE

I. Ocjenjuje se
dopuštenom koncentracija poduzetnikâ nastala stjecanjem većinskog udjela i
većinskog prava odlučivanja u poduzetniku Renault V.I., sa sjedištem u Bulogne
Billancourt, Francuska, od strane poduzetnika Aktiebolaget Volvo, sa sjedištem
u Göteborgu, Švedska.

II. Koncentracija poduzetnikâ
iz točke I. izreke ovog rješenja upisuje se u Upisnik o koncentracijama.

III. Ovo rješenje bit će
objavljeno u »Narodnim novinama«.

IV. Obvezuje se poduzetnik
Aktiebolaget Volvo da u roku od osam dana od dostave ovog rješenja uplati
upravnu pristojbu u iznosu od 255.000,00 kuna.

```
Obrazloženje
```

1. Poduzetnik Aktiebolaget Volvo, sa sjedištem u Göteborgu, Švedska
(dalje: VOLVO, odnosno podnositelj prijave), podnio je 10. listopada 2000.
Agenciji za zaštitu tržišnog natjecanja (dalje: Agencija) prijavu koncentracije
poduzetnika, koja je trebala nastati stjecanjem većinskog udjela i većinskog
prava odlučivanja u poduzetniku Renault V.I., sa sjedištem u Bulogne
Billancourt, Francuska (dalje: RENAULT V.I.) od strane podnositelja prijave.

Prijava namjere provedbe
koncentracije podnesena je Agenciji radi ocjene i upisa u Upisnik o
koncentracijama, sukladno članku 22. i članku 23. stavku 1. Zakona o zaštiti
tržišnog natjecanja (»Narodne novine«, broj 48/95, 52/97 i 89/98; dalje: ZZTN).

Kako prijava nije sadržavala
sve podatke propisane člankom 7. Pravilnika o načinu vođenja Upisnika o
koncentracijama (»Narodne novine«, broj 30/97; dalje: Pravilnik), Agencija je
pozvala podnositelja prijave da istu dopuni sukladno članku 7. Pravilnika, što
je podnositelj prijave izvršio zaključno s podneskom od 4. siječnja 2001.

2. U postupku ocjene
prijavljene koncentracije utvrđene su sljedeće činjenice:

a) Pravni temelj koncentracije
je Sporazum o poslovnom povezivanju, koji su 18. srpnja 2000. sklopili VOLVO i
poduzetnik Renault S.A., sa sjedištem u Bulogne Billancourt, Francuska (dalje:
RENAULT). RENAULT V.I. društvo je kćer u isključivom vlasništvu RENAULTA.
Sporazumom o poslovnom povezivanju predviđeno je da VOLVO stekne 100%-tni udjel
u RENAULT V.I., dok će u zamjenu VOLVO svoje vlastite dionice u visini 15%
glasačkih prava i temeljnog kapitala prenijeti na RENAULT.

b) Ukupni godišnji
prometsudionika koncentracije ostvaren prodajom roba i usluga u 1999.
godini, dakle u godini koja je prethodila koncentraciji (prema godišnjim
financijskim izvješ­ćima sudionika koncentracije za 1999. godinu), iznosi:

if !supportEmptyParas endif

|  |  |
| --- | --- |
| Sudionik | Ukupni godišnji promet sudionikâ |
| koncentracije | koncentracije u 1999. godini |
| VOLVO | 109.050.000.000,00 kn |
| RENAULT V.I. | 49.910.000.000,00 kn |
| Ukupno | 158.960.000.000,00 kn |

if !supportEmptyParas endif

Sukladno odredbi članka 22.
stavka 1. ZZTN, na prije opisani način nastala je koncentracija poduzetnikâ
koja podliježe obveznoj prijavi radi ocjene i upisa u Upisnik o
koncentracijama.

Sudionici koncentracije
pravne su osobe sa sjedištem u inozemstvu, ali njihovo sudjelovanje u prometu
roba i usluga, sukladno članku 2. stavku 3. ZZTN, proizvodi učinak na tržištu
Republike Hrvatske.

Ukupni godišnji
prometsudionika koncentracije ostvaren prodajom roba i usluga na
području Republike Hrvatske u 1999. godini, dakle u godini koja je prethodila
koncentraciji (prema godišnjim financijskim izvješćima sudionika koncentracije
za 1999. godinu), iznosi:

if !supportEmptyParas endif

|  |  |
| --- | --- |
| Sudionik | Ukupni godišnji promet sudionikâ |
| koncentracije | koncentracije RH u 1999. godini |
| VOLVO | \* |
| RENAULT V.I. | \* |
| Ukupno | \* |

if !supportEmptyParas endif

\* Napomena: podaci izuzeti od objavljivanja jer
predstavljaju poslovnu tajnu

Niti VOLVO niti RENAULT V.I. namaju
udjele u trgo­vačkim društvima sa sjedištem u Republici Hrvatskoj.

c) Podnositelj prijave
predmetnu koncentraciju obrazlaže sljedećim pravnim i gospodarskim razlozima:

–  proces
okrupnjavanja tržišta na razini Europske unije, kao i prelazak kupaca iz
nacionalnih okvira na europsku razinu, uzrokuje potrebu da proizvođači budu što
efikasniji i jeftiniji;

–  opstanak
VOLVA na svjetskom tržištu kamiona uslijed zaoštrene tržišne utakmice, kao
samostalnog proizvođača s vlastitom proizvodnjom ključnih prepoznatljivih
dijelova;

–  trend
povećanja izdvajanja sredstava za razvoj novih proizvoda, kao i povećanje
troškova potrebnih za udovoljavanje novim propisima o zaštiti okoliša;

–  sinergijski
učinak koncentracije, što će omogućiti sudionicima koncentracije povećanje
inovativnih djelovanja na području nove generacije kamiona i njihovih dijelova.

d) Mjerodavno tržište
utvrđeno je kao tržište prodaje lakih kamiona, tržište prodaje srednjih
kamiona, te tržište prodaje teških kamiona, sve na području Republike Hrvatske.

e) Tržišni udjeli sudionika
koncentracije na području Repub­like Hrvatske, s obzirom na broj ukupno
prodanih jedinica (kamiona) na mjerodavnom tržištima u 1999. godini, iznose:

if !supportLists(1)   endifLAKI KAMIONI
(nosivost 5,1 – 6,99 BRT)

if !supportLists(2)   endifif !supportEmptyParas endif

|  |  |  |
| --- | --- | --- |
| Prodaja lakih kamiona u RH (1999. godina) – 39 jedinica | | |

| Poduzetnik | Prodane jedinice | Udjel |
| 1. Iveco | \* | \* |
| 2. Renault V.I. | \* | \* |
| 3. Mercedes | \* | \* |
| 4. Volvo | \* | \* |
| UKUPNO | 39 | 100% |

\* Napomena: podaci izuzeti od
objavljivanja jer predstavljaju poslovnu tajnu

(2) SREDNJI KAMIONI (nosivost 7 – 15,99 BRT)

|  |  |  |
| --- | --- | --- |
| Prodaja srednjih kamiona u RH (1999. godina) – 153 jedinice | | |
| Poduzetnik | Prodane jedinice | Udjel |
| 1. Mercedes | \* | \* |
| 2. Iveco | \* | \* |
| 3. MAN | \* | \* |
| 4. Renault V.I. | \* | \* |
| 5. Volvo | \* | \* |
| 6. DAF | \* | \* |
| UKUPNO | 153 | 100% |

if !supportEmptyParas endif

\* Napomena: podaci izuzeti od
objavljivanja jer predstavljaju poslovnu tajnu

if !supportLists(3)
endifTEŠKI KAMIONI (nosivost 16 BRT naviše)

if !supportEmptyParas endif

|  |  |  |
| --- | --- | --- |
| Prodaja teških kamiona u RH (1999. godina) – 232 jedinice | | |
| Poduzetnik | Prodane jedinice | Udjel |
| 1. Kenworth | \* | \* |
| 2. Volvo | \* | \* |
| 3. Mercedes | \* | \* |
| 4. MAN | \* | \* |
| 5. DAF | \* | \* |
| 6. Iveco | \* | \* |
| 7. Scania | \* | \* |
| 6. Renault V.I. | \* | \* |
| UKUPNO | 232 | 100% |

\* Napomena: podaci izuzeti od
objavljivanja jer predstavljaju poslovnu tajnu

f) Sudionici koncentracije nemaju
nikakvu mrežu distribucije u Republici Hrvatskoj. Njihov se proizvodni program
neposredno prodaje, fakturira i izvozi pojedinačnim kupcima u Republici
Hrvatskoj neposredno iz matičnih zemalja.

3. Razmatrajući navedene
činjenice vezane uz ocjenjivanje predmetne koncentracije, Savjet za zaštitu
tržišnog natjecanja, sukladno svojim ovlastima iz članka 30. stavka 2. točke 3.
ZZTN, na 45. sjednici, održanoj 15. svibnja 2001., ocijenio je:

a) S obzirom na ukupni
godišnji promet sudionika koncentracije u 1999. godini, a koji iznosi
158.960.000.000,00 kn, stjecanjem većinskog udjela i većinskog prava
odlučivanja u RENAULTU V.I. od strane podnositelja prijave nastala je
koncentracija poduzetnikâ koja podliježe obveznoj prijavi radi ocjene i upisa u
Upisnik o koncentracijama u smislu odredaba članka 22. stavka 1. ZZTN.

Sudionici koncentracije
pravne su osobe sa sjedištem u inozemstvu, ali njihovo sudjelovanje u prometu
roba i usluga proizvodi učinak na tržištu Republike Hrvatske, te sukladno
članku 2. stavku 3. ZZTN dolazi u predmetnom slučaju do primjene istog Zakona.

b) U predmetnom slučaju riječ
je o dopuštenoj koncentraciji, prema kriterijima iz članka 24. ZZTN.

Pri donošenju takve ocjene
Savjet je uzeo u obzir ciljeve i učinke predmetne koncentracije, prema kriterijima
iz članka 24. stavka 1. točaka 3., 4. i 5. ZZTN:

aa) Na mjerodavnim tržištima
sudjeluju gotovo svi najveći svjetski proizvođači lakih, srednjih i teških
kamiona, pa se može reći kako je ono relativno dobro strukturirano. Proizvodi s
mjerodavnih tržištâ stoga su nadomjestivi i zamjenjivi. Provođenjem ove
koncentracije VOLVO povećava svoje udjele na mjerodavnim tržištima prodaje
srednjih i teških kamiona, dok na tržištu prodaje lakih kamiona do sada niti
nije bio prisutan.

Međutim, time VOLVO ne postaje
tržišni lider, a kumulirani tržišni udjel sudionika koncentracije niti na
jednom od mjerodavnih tržištâ ne prelazi postotak koji je člankom 16. ZZTN
određen kao granica vladajućeg položaja na tržištu.

bb)Nakon provedene
koncentracije, VOLVO i RENAULT V.I. biti će u mogućnosti pojednostaviti svoje
komercijalne operacije, te ponuditi tržištu i potrošačima široku lepezu
proizvoda koji odgovaraju na zahtjeve tržišta. No kako će VOLVO i nadalje
ostati suočen s jakom konkurencijom velikog broja globalnih suparnika, ne
postoji mogućnost podizanja cijene njegovih proizvoda iznad trenutne razine
kvalitativnog razreda.

cc) S gledišta pogodnosti za
potrošače, može se također očekivati da će se udruživanjem dosadašnjih
kapaciteta povećati racionalnost njihova poslovanja, što će potencijalno imati
učinak na krajnje potrošače.

c)Provođenjem ove
koncentracije ne dolazi do stvaranja ili jačanja vladajućeg položaja sudionika
koncentracije na mjerodavnim tržištima, a naročito ne u mjeri koja bi znatno
ili trajno ograničila ili ukinula slobodno tržišno natjecanje.

Stoga je odlučeno kao u točki
I. izreke ovog rješenja.

d) Sukladno iznijetim
činjenicama odlučeno je da se prijavljena koncentracija kao dopuštena upiše u
Upisnik o koncentracijama, kao što je navedeno u točki II. izreke ovog
rješenja.

4. Temeljem članka 37.a ZZTN,
rješenja Agencije donesena primjenom odredbe članka 36. ZZTN objavljuju se u
»Narodnim novinama«, te je odlučeno kao u točki III. izreke ovog rješenja.

5. U smislu odredaba Zakona o
upravnim pristojbama (»Narodne novine«, broj 8/96, 131/97, 68/98 i 116/00),
tarifni broj 107. točka 1., za rješenje o upisu u Upisnik o koncentracijama
plaća se upravna pristojba u iznosu od 250.000,00 kuna, dok se na prijavu za
upis u Upisnik o koncentracijama, sukladno tarifnom broju 106. točki 1., plaća
upravna pristojba u iznosu od 5.000,00 kuna.

Uplatu treba izvršiti na
račun broj: 30102-630-16, poziv na broj: 24/5002 - MB, u roku od osam dana od
dana dostavljanja ovog rješenja, te Agenciji dostaviti dokaz o izvršenoj uplati.

Uputa o pravnom lijeku

Protiv ovog rješenja nije dopuštena žalba, ali nezadovoljna stranka može
pokrenuti upravni spor pred Upravnim sudom Republike Hrvatske u roku od
trideset (30) dana od dana dostave ovoga rješenja.

Klasa: UP/I-030-02/2000-01/146

Urbroj: 580-02-2001-11-5

Zagreb, 16. svibnja 2001.

Ravnatelj
**mr. sc. Hrvoje Momčinović**, v. r.

Rješenje, NN 95/2002-1607